CELEX: C2006/212/53
Language: da
Date: 2006-09-02 00:00:00
Title: Sag T-129/06: Sag anlagt den 26. april 2006 — Diy-Mar Insaat Sanayi ve Ticaret og Akar mod Kommissionen

2.9.2006   
            
            
               DA
            
            
               Den Europæiske Unions Tidende
            
            
               C 212/29
            
         Sag anlagt den 26. april 2006 — Diy-Mar Insaat Sanayi ve Ticaret og Akar mod Kommissionen
   (Sag T-129/06)
   (2006/C 212/53)
   Processprog: tysk
   Parter
   
      Sagsøgere: Diy-Mar Insaat Sanayi ve Ticaret Limited Sirketi (Cankaya, Ankara, Tyrkiet) og M. Akar (Cankaya, Ankara, Tyrkiet) (ved Rechtsanwalt C. Sahin)
   
      Sagsøgt: Kommissionen for De Europæiske Fællesskaber
   Sagsøgernes påstande
   
               —
            
            
               Sagsøgeren forbeholder sig ret til at gøre erstatningskrav gældende
            
         
               —
            
            
               Gennemførelsen af udbudsproceduren udsættes straks med hensyn til procedurens genstand
            
         
               —
            
            
               Proceduren af 23. december 2005, nr. MK/KS/DELTUR/(2005)/SecE/D/1614, som er genstand for nærværende sag, annulleres
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren anfægter den afgørelse, der er truffet af Europa-Kommissionens delegation i Tyrkiet den 23. december 2005, og som under henvisning til byggeforanstaltninger på uddannelsesstederne i provinserne Diyarbakir og Siirt er rettet til sagsøgeren.
   Sagsøgeren gør blandt andet gældende, at dennes tilbud indeholder det laveste beløb, og at dets dokumentation var fuldstændig, og at sagsøgeren derfor skulle have haft tilslag. Derudover har sagsøgeren henvist til, at den anfægtede beslutning er i strid med Den Europæiske Unions retsforskrifter.